Source: http://www.finlex.fi/fi/laki/ajantasa/kumotut/1969/19690521
Timestamp: 2018-09-23 04:32:58+00:00
Document Index: 6354254

Matched Legal Cases: ['kko ', '§\n76', '§ 2', '§ 3', '§ 4', '§ 5', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 12', '§ 12', '§ 12', '§ 2', '§ 14', '§ 15', '§ 16', '§ 16', '§ 16', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 23', '§ 24', '§ 25', '§ 26', '§ 27', '§ 28', '§ 29', '§ 3', '§ 31', '§ 32', '§ 33', '§ 34', '§ 4', '§ 35', '§ 35', '§ 36', '§ 36', '§ 37', '§ 38', '§ 38', '§ 5', '§ 40', '§ 41', '§ 6', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60', '§ 61', '§ 6', '§ 63', '§ 64', '§ 65', '§ 7', '§ 67', '§ 68', '§ 69', '§ 70', '§ 71', '§ 72', '§ 73', '§ 74', '§ 75', '§ 76', '§ 8', '§ 81', '§ 81', '§ 81', '§ 81', '§ 82', '§ 83']

Kumottu säädös Laki ortodoksisesta kirkkokunnasta (kumottu) 521/1969 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 8.8.1969/521
Laki ortodoksisesta kirkkokunnasta (kumottu)
Tämä laki on kumottu L:lla ortodoksisesta kirkosta 10.11.2006/985, joka on voimassa 1.1.2007 alkaen.
Kirkkokunnan järjestysmuoto
Suomen ortodoksinen kirkkokunta, joka perustuu Raamatun, perimätiedon, ortodoksisen itämaisen katolisen ja apostolisen kirkon dogmien, kanonien ja muiden kirkollisten sääntöjen varaan ja joka säilyttää kanonisen yhteyden apostoliseen ja patriarkaaliseen ekumeeniseen istuimeen sillä tavalla kuin on sanottu ekumeenisen patriarkan 6 päivänä heinäkuuta 1923 tekemässä päätöksessä, muodostaa Suomen valtakunnan alueella toimivan arkkipiispakunnan.
Kirkkokunnan jäseniä ovat ne, jotka sakramenttien kautta on kirkkokunnan yhteyteen otettu tai ortodoksista uskoa tunnustavina ovat siihen liittyneet.
Kirkkokunnasta erottaessa noudatettakoon, mitä siitä on erikseen säädetty.
Kirkkokunnan jäsen on sen seurakunnan jäsen, jonka alueella hänellä on kotikuntalaissa (201/1994) tarkoitettu kotikunta ja siellä oleva asuinpaikka. Luostarin veljestöön tai sisaristoon kuuluva tai luostarissa noviisina oleva henkilö on kuitenkin luostarin jäsen. Kirkollishallitus voi antaa määräyksiä siitä, milloin henkilö voi olla muun kuin edellä tarkoitetun seurakunnan tai luostarin jäsen. (21.8.1998/620)
Kaikki kirkkokunnalle tai seurakunnille kuuluvat tai niiden käyttöön annetut kirkot, kiinteistöt ja muu omaisuus sekä ortodoksiset luostarit ja mitä niihin kuuluu, käytettäköön edelleen tarkoituksiinsa.
Kirkkokunnalla, seurakunnilla ja luostareilla on oikeus omistaa ja hankkia kiinteää omaisuutta sekä ottaa vastaan testamentteja ja lahjoituksia.
Kirkkokunnan ja siihen kuuluvien luostarien kiinteän omaisuuden myyntiin on saatava kirkolliskokouksen lupa. (30.1.1998/53)
Kirkkokunta jakautuu seurakuntiin.
Seurakunnan asioita hoitavat sen papisto, kanttorit, seurakunnankokous, seurakunnanvaltuusto, seurakunnanneuvosto, kirkonisännöitsijät ja muut elimet, niin kuin siitä jäljempänä tässä laissa tai erikseen säädetään. Papistoon kuuluvat papit ja diakonit. (27.11.1987/893)
Kirkkokuntaan kuuluu myös luostareita.
Kirkkokunnan yleistä hallintoa hoitavat piispat ja kirkollishallitus.
Piispojen sekä kirkollishallituksen virkamiesten palkkaukset ja virkamatkoista aiheutuvien matkakustannusten korvaus päivärahoineen maksetaan valtion varoista.
Piispoihin ja 2 momentissa tarkoitettuihin kirkollishallituksen virkamiehiin sekä 23 §:ssä tarkoitettuihin matkapappeihin ja matkakanttoreihin sovelletaan valtion virkamieslakia (750/1994) ja sen nojalla annettuja säännöksiä, jollei tästä laista muuta johdu.
Kirkollishallitukseen sovelletaan 2 momentissa tarkoitetun kirkollishallituksen virkamiehen, matkapapin ja matkakanttorin palvelussuhteen osalta, mitä valtion virkamieslaissa säädetään viranomaisesta, jollei tästä laista muuta johdu.
Kirkkokunta on jaettu kolmeen tai useampaan hiippakuntaan, joilla on kullakin piispansa. Yksi piispoista on arkkipiispa. (29.6.1979/591)
Hiippakunnat on jaettu kirkollisiin valvontapiireihin.
Kirkkokunnan hengellisistä asioista päättävät 1 §:ssä osoitetuissa rajoissa piispainkokous ja kirkolliskokous.
Kirkolliskokous hoitaa myös ylintä kirkollista hallintoa niissä muissa kirkon asioissa, jotka eivät vaadi maan hallituksen ratkaisua, ja sillä on oikeus ehdottaa lakeja ja asetuksia.
Esitysten tekemisestä seurakuntien viran ja toimen haltijoiden palkkausta koskevien säännösten antamisesta sekä muiden palvelussuhteen ehtoja koskevien esitysten tekemisestä on säädetty erikseen. (10.2.1984/157)
Kirkkokunnan ylin hallitus on maan hallituksella.
Kirkkokunnalla ja siihen kuuluvalla seurakunnalla on sellainen verotusoikeus kuin tässä laissa tai muussa laissa säädetään.
Kirkkokunta saa tarpeisiinsa avustusta valtion varoista sikäli kuin määrärahoja on tarkoitusta varten osoitettu.
Kirkkokuntaan kuuluvien luostarien veljestöstä ja sisaristosta luostarien sisäisestä järjestyksestä ja hallinnosta määrätään erityisessä kirkolliskokouksen hyväksymassä ohjesäännössä.
Papin tulee pyrkiä olemaan ennen kaikkea sielunpaimen sekä seurakuntalaistensa myötäeläjä ja kanssakärsijä.
Papin virkaan kuuluvista tehtävistä säädetään ortodoksisen kirkon kanoneissa ja tässä laissa, ja niistä on noudatettava piispainkokouksen ja kirkolliskokouksen sekä kirkollishallituksen tarkempia ohjeita.
Papin tulee myös täyttää, mitä muussa laissa tai asetuksessa on hänen velvollisuudekseen määrätty.
Diakoni ja kanttori ovat papin apuna kirkollisessa ja seurakunnallisessa toiminnassa.
Papiston jäsenen ja kanttorin tulee asua seurakunnan alueella. Asunto ei saa sijaita niin kaukana virkapaikasta, että virkatehtävien hoito siitä kärsii. Jos asunnon sijainnista syntyy erimielisyyttä eikä asianomainen voi sopia asiasta seurakunnanneuvoston kanssa, ratkaisee asian kirkollishallitus.
Seurakunnan papistolle ja kanttoreille suoritetaan rahapalkkaa ja viranhoidosta aiheutuvien kustannusten korvausta, joista samoin kuin muista palvelussuhteen ehdoista säädetään asetuksella.
19 § on kumottu L:lla 30.1.1998/53.
Vakinaiseen virkaan nimitetyllä ja päätoimisessa virkasuhteessa olevalla ylimääräisellä tai koeajaksi määrätyllä papilla, diakonilla ja kanttorilla, jonka palvelussuhde on alkanut ennen 1 päivää tammikuuta 1994 ja jatkunut yhdenjaksoisesti 3 momentissa tarkoitetulla tavalla, on oikeus kirkkokunnan keskusrahastosta maksettavaan vanhuus-, työkyvyttömyys-, työttömyys- ja osa-aikaeläkkeeseen sekä hänen omaisillaan perhe-eläkkeeseen soveltuvin osin samojen säännösten mukaan kuin virkasuhteessa valtioon olevalla henkilöllä. (25.2.2000/202)
Sellaisia seutuja varten, joissa kirkko on pitkähkön matkan päässä tai seurakunta on laaja ja hajanainen, voidaan asettaa matkapappi ja matkakanttori, jotka saavat palkkaa ja matkakustannusten korvausta valtion varoista.
Matkapappien ja matkakanttorien nimittämisestä on soveltuvin osin voimassa, mitä valtion virkamieslain 3 luvussa säädetään. Tarkempia säännöksiä nimittämisestä voidaan antaa valtioneuvoston asetuksella. (17.10.2000/856)
Seurakunnanneuvoston asiana on pitää huolta kristillisestä siveyden hoidosta ja uskonnonmukaisesta elämästä seurakunnassa, huolehtia seurakunnan taloudenhoidosta, edustaa seurakuntaa ja käyttää sen puhevaltaa tuomioistuimessa ja muun viranomaisen luona, jollei seurakunnanvaltuusto tässä kohden ole toisin päättänyt, sekä suorittaa ne muut tehtävät jotka sille tässä laissa tai sen nojalla annetussa asetuksessa on uskottu.
Seurakunnanneuvoston päätös on lopullinen.
Seurakunnanneuvoston jäseninä ovat seurakunnan vakinaiset papit ja pääkirkon isännöitsijä sekä seurakunnanvaltuuston valitsemat seurakunnan jäsenet, joiden lukumäärän tulee olla suurempi kuin itseoikeutettujen jäsenten.
Seurakunnanneuvoston määräaikaisen jäsenen kelpoisuudesta, jäsenyydestä kieltäytymisestä ja toimen lakkaamisesta on voimassa, mitä 26 §:n 2 momentissa ja 27 §:ssä säädetään seurakunnanvaltuuston jäsenistä. Jos jäsenen paikka tulee avoimeksi, seurakunnanvaltuuston on valittava jäljellä olevaksi toimikaudeksi uusi jäsen. (30.1.1998/53)
Seurakunnan taloudenhoidon perusteet
Yhteisten menojensa suorittamiseen seurakunta käyttää niitä varoja, jotka sitä tarkoitusta varten ovat sen hallittavina.
1) rahaston korot ja muu tuotto;
2) verohyvitys, minkä seurakunta Suomen kreikkalaiskatolisille seurakunnille suoritettavasta verohyvityksestä annetun lain (192/ 35) nojalla ehkä saa;
3) virkatalojen sekä seurakunnan kiinteän ja muun siihen verrattavan omaisuuden tuotto vähentämällä siitä, mitä kirkkokunnan keskusrahastoon 41 §:n mukaan on maksettava; sekä (27.11.1987/893)
4) maksettava kirkollisvero, jonka suorittamiseen ottavat osaa kaikki seurakunnan alueen kunnissa verovuonna asuvat kirkkokuntaan kuuluvat henkilöt sekä kirkkokuntaan kuuluneiden henkilöiden kuolinpesät; yhteisöjen, yhtymien ja yhteisetuuksien verovelvollisuudesta ortodoksisille seurakunnille annetussa laissa (191/1935) mainitut yhteisöt ja yhteisetuudet maksavat veroa kirkkokunnan keskusrahastolle siten kuin siitä erikseen säädetään. (13.12.2001/1251)
Seurakunnalla on oltava tuloveroprosentin vakaana pitämistä varten verontasausrahasto. Sen sääntöjen mukaisesti seurakunnanvaltuusto voi päättää verontasausrahaston varojen käyttämisestä sanottuun tarkoitukseen tai seurakuntarahaston vuositulon käyttämisestä verontasausrahaston kartuttamiseen. (13.12.2001/1251)
Edellä 2 momentin 4 kohdassa mainittua veroa kannetaan sikäli kuin muut seurakuntarahaston vuositulot ja mahdolliset siirrot verontasausrahastosta eivät riitä seurakunnallisten menojen suorittamiseen. (17.12.1982/971)
Määrä, joka päätetään koottavaksi 30 §:n 2 momentin 4 kohdan mukaisesti verotuksella, on jaettava verovelvollisten kesken suoritettavaksi heidän kunnallisverotuksessa verotettavan tulonsa mukaan. Seurakunnanvaltuusto vahvistaa tuloveroprosentin. Tuloveroprosentti vahvistetaan 0,05 prosenttiyksikön tarkkuudella. (13.12.2001/1251)
Jos verovelvollinen on saanut osittaisen tai täydellisen vapautuksen sekä valtiolle että kunnalle tulosta maksettavasta verosta tai sen suorittamisen viivästymisestä johtuvista seuraamuksista taikka lykkäystä sen suorittamiseen, hän saa vastaavan vapautuksen samasta tulosta maksettavasta kirkollisverosta ja sen suorittamisen viivästymisestä johtuvista seuraamuksista tai vastaavilla ehdoilla lykkäystä sen suorittamiseen. (30.1.1998/53)
Seurakunnanvaltuusto voi muissa kuin 2 momentissa tarkoitetuissa tapauksissa myöntää osittaisen tai täydellisen vapautuksen kirkollisverosta tai sen viivästymisestä aiheutuvista seuraamuksista taikka lykkäyksen sen suorittamiseen samoilla perusteilla, joilla valtion ja kunnan viranomaiset myöntävät vapautuksen tai lykkäystä valtion- ja kunnallisveron osalta. (30.1.1998/53)
Kiinteistöjen ja virka-asuntojen hankkimisesta ja kunnossapitämisestä johtuvien menojen suorittamiseksi voi seurakunnanvaltuusto perustaa erityisen virkatalorahaston, johon tarvittaessa saa valtuuston päätöksellä siirtää varoja seurakuntarahastosta.
Virkataloissa ja virka-asunnoissa voidaan niiden kunnon selville saamiseksi, tarpeellisten korjausten suorittamiseksi ja mahdollisten korvausten määräämiseksi toimittaa katselmuksia.
Seurakunnan omistamat hautausmaat niillä olevine hautoineen on pidettävä niiden arvoa vastaavassa kunnossa.
Jos hautaa ei pidetä tyydyttävässä kunnossa, voi seurakunnanneuvosto velvoittaa hautapaikan haltijan kuuden kuukauden kuluessa siitä kun seurakunnanneuvoston päätös on annettu hänelle tiedoksi, panettamaan haudan kuntoon uhalla, että haudan suhteen voidaan ryhtyä sellaisiin toimenpiteisiin kuin hautausmaalla noudatettavan järjestyksen katsotaan vaativan.
Milloin haudan hoito on olennaisesti laiminlyöty, voi seurakunnanneuvosto velvoittaa hautapaikan haltijan vuoden määräajassa siitä, kun seurakunnanneuvoston päätös on annettu hänelle tiedoksi, panettamaan haudan kuntoon, uhalla, että oikeus hautapaikkaan muutoin julistetaan menetetyksi.
Kun hautapaikkaoikeus menetetään tai muutoin lakkaa, tulevat haudalla olevat irtonaiset esineet seurakunnan omiksi, jollei niitä omistajan toimesta viedä pois kuuden kuukauden kuluessa hautapaikkaoikeuden päättymisestä.
Kirkkokunnan toimielimet
Piispan virkaan nimitetään eliniäksi. Jos piispa pyytää eron virasta tai tulee sairauden tai vanhuuden vuoksi pysyvästi kykenemättömäksi hoitamaan virkatehtäviään, kirkollishallitus antaa hänelle erokirjan.
Jos piispan virka hiippakuntien uudelleen järjestelyn vuoksi tai muusta syystä lakkautetaan, virkaan nimitetyn piispan virkasuhde päättyy ja kirkollishallitus antaa hänelle erokirjan. Piispa säilyttää tällöin piispallisen arvonsa.
Piispan oikeudesta eläkkeeseen on voimassa, mitä virkasuhteessa valtioon olevan henkilön oikeudesta eläkkeeseen säädetään.
Piispa valitaan vaalilla varsinaisessa tai ylimääräisessä kirkolliskokouksessa.
Valtioneuvoston asetuksella säädetään piispan vaalista, vaalin kanonien mukaisesta vahvistamisesta ja piispan kanonisesta virkaanasettamisesta.
Kirkollishallitus antaa piispaksi valitulle nimittämiskirjan, jossa viitataan kirkolliskokouksen toimittamaan vaaliin ja vaalin kanonien mukaiseen vahvistamiseen.
Kirkollishallituksen virkamiesten nimittämisestä on soveltuvin osin voimassa, mitä valtion virkamieslain 3 luvussa säädetään. Tarkempia säännöksiä nimittämisestä voidaan antaa valtioneuvoston asetuksella. (17.10.2000/856)
Kirkollishallituksen lainoppineen kirkko-neuvoksen, sihteerin ja museonjohtajan tulee kuulua kirkkokuntaan. (15.11.2002/942)
Piispainkokouksen muodostavat kirkkokunnan kaikki piispat sekä niissä tapauksissa, joissa se on tarpeen täysilukuisuuden saavuttamiseksi se tai ne toisen ortodoksisen kirkkokunnan piispat, jotka ekumeeninen patriarkka on siihen määrännyt.
Kirkollishallituksen lainoppineella kirkko-neuvoksella on puheoikeus kirkolliskokouksessa. (15.11.2002/942)
Kirkkokunnan keskusrahasto on kirkkokunnan yhteinen rahasto, jota hoitaa kirkollishallitus.
Kirkkokunnan keskusrahaston varoja käytetään kirkolliskokouksen vahvistaman talousarvion rajoissa kirkkokunnan yleisiin tarpeisiin, taloudellisesti heikossa asemassa olevien seurakuntien ja luostarien avustamiseen, papiston ja kanttorien eläkkeisiin sekä heidän leskiensä ja lastensa perhe-eläkkeisiin ja tilapäisiin avustuksiin sekä muiden lakiin ja sitoumuksiin perustuvien kirkkokunnan menojen suorittamiseen.
Yksityisten lahjoitusten ja valtiolta ehkä saatavien avustusten lisäksi kartutetaan keskusrahastoa seuraavalla tavalla:
1) jokainen seurakunta suorittaa vuosittain siitä verotettavasta tulosta, jonka perusteella on edellisenä vuonna maksuunpantu tai ollut oikeus maksuunpanna kirkollisveroa, kirkolliskokouksen päätöksen mukaan enintään kymmenen sadasosaa prosenttia ja sen lisäksi kirkolliskokouksen vahvistaman prosentin mukaan, mitä tarvitaan vähävaraisten seurakuntien avustamista, nuoriso- ja valistustyötä sekä kirkolliskokouksen kustannuksia varten,
2) papiston ja kanttorien virkataloihin kuuluvien sekä seurakuntien ja luostarien metsien puhtaasta tuotosta samoinkuin seurakuntien ja luostarien vuokralle annetusta kiinteästä ja siihen verrattavasta muusta omaisuudesta saadusta puhtaasta tulosta sen jälkeen, kun siitä on vähennetty mahdolliset verot, lainojen korot ja lainaehtoihin sidotut kuoletukset ja muut valtionverotuksessa hyväksytyt vähennykset, luovutetaan kirkolliskokouksen vahvistama osuus; (26.10.1990/926)
3) seurakuntien ja luostarien määräaikaistalletusten, osakkeiden, obligaatioiden ja muiden sijoitusarvopaperien tuotosta ja myyntivoitosta sekä muista pääomatuloista sen jälkeen, kun niistä on vähennetty mahdolliset verot, lainojen korot ja lainaehtoihin sidotut kuoletukset sekä muut valtionverotuksessa hyväksytyt vähennykset, luovutetaan kirkolliskokouksen vahvistama osuus; (26.10.1990/926)
4) kannetaan julkisissa jumalanpalveluksissa kolehtia sen mukaan kuin kirkolliskokous määrää;
5) kirkkokynttiläin valmistajat suorittavat kirkolliskokouksen määräämän osuuden kynttiläin myyntihinnasta;
6) luovutetaan se puhdas voitto, joka saadaan kirkollishallituksen välityksella kirkkoja ja seurakuntia varten suoritettujen esineiden ja tarvikkeiden yhteisostoista, sekä se puhdas tulo, joka saadaan kirkkokunnan lukuun mahdollisesti harjoitettavasta liiketoiminnasta;
7) siirretään rahastoon tulo kirkollishallituksen hallinnassa olevasta kirkkokunnan omaisuudesta; sekä (10.8.1984/593)
8) papiston ja kanttorien eläkkeiden ja perhe-eläkkeiden maksamista varten jokainen seurakunta suorittaa lisäksi maksun, jonka suuruuden, sen mukaan kuin tarvitaan, kirkollishallitus määrää 1 ja 2 kohdassa mainituin perustein. (27.11.1987/893)
Seurakunnan 1 momentin nojalla keskusrahastolle suoritettaville maksuille on suorituksen viivästyessä maksettava viivästyskorko, joka on kuusi prosenttiyksikköä suurempi kuin kulloinkin voimassa oleva Suomen Pankin peruskorko. Kirkollishallitus voi erityisestä syystä hakemuksesta vapauttaa seurakunnan suorittamasta viivästyskorkoa. (27.11.1987/893)
Jos jollekin olosuhteelle on annettu sellainen oikeudellinen muoto, joka ei vastaa asian varsinaista luonnetta ja tarkoitusta, on maksua määrättäessä meneteltävä niin kuin asiassa olisi käytetty oikeaa muotoa. (30.1.1998/53)
Ojennusmenettely (30.1.1998/53)
Tässä pykälässä tarkoitetuissa asioissa on noudatettava, mitä 45–49 §:ssä säädetään. Piispan pidättämisestä virantoimituksesta päättää kuitenkin piispainkokous.
58 § on kumottu L:lla 30.1.1998/53.
6 a luku (30.1.1998/53)
65 § on kumottu L:lla 30.1.1998/53.
Alistus ja valitus
Hautausmaan perustamista tai kirkon rakentamista ja sellaista korjaamista, joka merkitsee olennaista muutosta kirkon ulko- tai sisäasuun, koskeva seurakunnanvaltuuston päätös on toimitettava kirkollishallituksen tutkittavaksi. Jos kirkollishallitus hyväksyy päätöksen, on asia alistettava opetusministeriön vahvistettavaksi.
Seurakunnanvaltuuston päätöstä sellaisen irtaimen tavaran myymisestä tai muusta luovuttamisesta, joka on aiottu kirkolliseen tarkoitukseen tai muutoin läheisesti liittyy seurakunnalliseen toimintaan, älköön pantako täytäntöön, ellei kirkollishallitus ole antanut siihen lupaa. Muinaisesineiden kohdalta on lisäksi noudatettava, mitä siitä on erikseen säädetty.
Haettaessa muutosta kirkollishallituksen päätökseen, jonka se on antanut sille alistetussa asiassa, älköön valitusta enää perustettako väitteeseen, että päätös ei ole tarkoituksenmukainen.
Seurakunnankokouksen ja seurakunnanvaltuuston päätöksestä voi valittaa asianosainen, joka katsoo päätöksen loukkaavan oikeuttansa, ja seurakunnan jäsen myös sillä perusteella, että päätös on tehty laista poikkeavassa järjestyksessä tai ylittää seurakunnankokouksen tai seurakunnanvaltuuston toimivallan tahi muutoin on lain vastainen.
Valitus seurakunnankokouksen ja seurakunnanvaltuuston päätöksestä on tehtävä kirkollishallitukselle kolmenkymmenen päivän kuluessa siitä päivästä jona päätös on asetettu nähtäväksi.
Valitus seurakunnanvaltuuston päätöksestä, joka on alistettava kirkollishallituksen tutkittavaksi, voidaan perustaa myös siihen, ettei päätös ole tarkoituksenmukainen.
Mitä 1 ja 2 momentissa on säädetty, olkoon noudatettavana myös 33 §:ssä mainitussa katselmuksessa julistetun päätöksen kohdalta, kuitenkin niin, että valitusaika luetaan päätöksen julistamispäivästä. Milloin on kysymyksessä vuokra-alueella toimitettu lähtö ja tulokatselmus, on valitus tehtävä yleiseen alioikeuteen.
Jos piispainkokous on tuominnut piispan rangaistukseen, on hänellä oikeus kuudenkymmenen päivän kuluessa saatuaan päätöksestä tiedon valittaa ekumeeniseen patriarkanistuimeen.
76–80 §
76–80 § on kumottu L:lla 30.1.1998/53.
81 c § on kumottu L:lla 21.8.1998/620.
Tämä laki tulee voimaan 1 päivänä tammikuuta 1970, ja sillä kumotaan ortodoksisesta kirkkokunnasta 15 päivänä toukokuuta 1953 annettu asetus (206/53) siihen sen jälkeen tehtyine muutoksineen.
Tämän lain 21 §:ää sovelletaan myös silloin, kun palvelus on päättynyt tai eläketapahtuma sattunut ennen lain voimaantuloa, jollei asianomainen kuuden kuukauden kuluessa voimaantulopäivästä kirjallisesti ilmoita kirkollishallitukselle haluavansa pysyä siinä oikeudessa eläkkeeseen, joka hänellä tähän asti voimassa olleiden määräysten mukaan on ollut.
6.5.1977/351:
Lain 31 §:n säännöksiä sovelletaan kuitenkin jo vahvistettaessa veroäyrin hintaa varainhoitovuodelle 1983.
HE 172/83, l-tvk.miet. 13/83, svk.miet. 121/83
HE 221/83, l-tvk.miet. 21/83, svk.miet. 1/84
Tämä laki tulee voimaan 1 päivänä syyskuuta 1984. Lain 41 §:n 7 kohtaa sovelletaan kuitenkin 1 päivästä tammikuuta 1985.
HE 33/84, l-tvk.miet. 6/84, svk.miet. 55/84
Tämä laki tulee voimaan 1 päivänä tammikuuta 1988. Ennen tämän lain voimaantuloa valittuun kirkolliskokoukseen sovelletaan kuitenkin aikaisempaa lakia.
HE 19/87, l-tvk.miet. 4/87, svk.miet. 36/87
Tämä laki tulee voimaan 1 päivänä tammikuuta 1989. Ennen tämän lain voimaantuloa voidaan ryhtyä lain täytäntöönpanon edellyttämiin toimenpiteisiin.
Viranhaltija, joka on nimitetty tai määrätty koeajaksi ennen tämän lain voimaantuloa, säilyttää aikaisemman lain mukaisen palkkausoikeutensa, jos hän kolmen kuukauden kuluessa tämän lain voimaantulosta kirjallisesti ilmoittaa seurakunnanneuvostolle niin haluavansa. Seurakunnat ovat velvolliset hankkimaan ja kunnossapitämään tällaisia viranhaltijoita varten tarvittavat virkatalot ja virka-asunnot. Tässä momentissa tarkoitettu viranhaltija voi myähemmin siirtyä kokonaispalkkaukseen kalenterivuoden alusta lukien, mikäli hän tekee siitä kirjallisen ilmoituksen seurakunnanneuvostolle edellisen kalenterivuoden syyskuun loppuun mennessä.
HE 18/88, l-tvk.miet. 3/88, svk.miet. 31/88
HE 76/90, l-tvk.miet. 15/90, svk.miet. 89/90
HE 225/93, StVM 40/93
HE 34/1997, HaVM 22/1997, EV 190/1997
HE 16/1998, HaVM 5/1998, EV 46/1998
HE 168/1999, HaVM 1/2000, EV 3/2000
HE 89/2000, HaVM 15/2000, EV 107/2000
HE 199/2001, HaVM 20/2001, EV 160/2001
HE 85/2002, HaVM 9/2002, EV 112/2002
1 luku - Kirkkokunnan järjestysmuoto 1 § 2 § 3 § 4 § 5 § 5 a § 6 § 7 § 8 § 9 § 10 § 11 § 12 § 12 a § 12 b § 12 c § 2 luku - Seurakunnan toimielimet13 § 14 § 15 § 16 § 16 a § 16 b § 16 c § 17 § 18 § 19 § 20 § 21 § 22 § 23 § 23 a § 24 § 25 § 26 § 27 § 28 § 29 § 3 luku - Seurakunnan taloudenhoidon perusteet 30 § 31 § 32 § 33 § 34 § 4 luku - Kirkkokunnan toimielimet35 § 35 a § 35 b § 36 § 36 a § 37 § 38 § 38 a § 5 luku - Kirkkokunnan keskusrahasto 39 § 40 § 41 § 6 luku - Ojennusmenettely (30.1.1998/53)42 § 42 a § 43 § 44 § 45 § 46 § 47 § 48 § 49 § 50 § 51 § 52 § 53 § 54 § 55 § 56 § 57 § 58 § 59 § 60 § 61 § 6 a luku - Kirkollinen ylioikeus62 § 63 § 64 § 65 § 7 luku - Alistus ja valitus66 § 67 § 68 § 69 § 70 § 71 § 72 § 73 § 74 § 75 § 76–80 § 8 luku - Erinäisiä säännöksiä81 § 81 a § 81 b § 81 c § 81 d § 82 § 83 § Muutossäädösten voimaantulo ja soveltaminen:6.5.1977/351:29.6.1979/591:17.12.1982/971:10.2.1984/157:24.2.1984/206:10.8.1984/593:27.11.1987/893:17.6.1988/596:26.10.1990/926:10.12.1993/1140:21.4.1995/589:30.1.1998/53:21.8.1998/620:25.2.2000/202:17.10.2000/856:13.12.2001/1251:15.11.2002/942: